open-index/open-wikipedia-markdown huggingface dataset:
Stridsvagn 122

**Stridsvagn 122** on ruotsalainen paranneltu versio saksalaisesta Leopard 2A5 -taistelupanssarivaunusta. Stridsvagn 122:ssa on uutta teknologiaa, kuten tulenohjausjärjestelmä. Stridsvagn 122:ssa on myös paranneltu panssarointi ja pidempi taistelukelpoisuus. Ulkoapäin Stridsvagn 122 eroaa Leopard 2A5:stä siinä olevien ranskalaisten GALIX-savunheittimien sekä erilaisten säilytystilojen ja paksumpien luukkujen takia. Strv 122B -versiossa on modulaarinen AMAP komposiittipanssari, joka valmistajan mukaan tarjoaa paremman suojauksen RPG- ja tienvarsipommi-iskuja vastaan. Leopard 2A5:n leveys on säilytetty ja painoa kertyi lisää 350 kg .

Vuonna 2013 Ruotsin puolustusvoimien käytössä oli 120 Stridsvagn 122 -panssarivaunua. Suurin osa Saksalta aikaisemmin vuokratuista Leopard 2A4 -panssarivaunuista (Ruotsissa nimellä Strv 121) palautetaan Saksaan.

## Ominaisuudet
Stridsvagn 122 suunniteltiin erityisesti Ruotsin maastoon, kuten metsiin, sopivaksi. Myös urbaani sodankäynti on otettu huomioon. Stridsvagn 122:ssa pyrittiin myös parantamaan alkuperäisessä Leopard 2A5 -taistelupanssarivaunussa olevia ongelmia. Ruotsin puolustusvoimien mukaan panssarivaunulla on seuraavia ominaisuuksia:
*Vahvistettu panssarointi suojaamaan kannettavilta pst-aseilta.
*NBC-suojaus
*Kykenee kulkemaan 1,4 m syvässä vedessä.
*laseretäisyysmittarin avulla kykenee helposti tunnistamaan ja lukkiutumaan maaliin.
*Kyky lukita useaan maaliin samanaikaisesti.
*Parempi kommunikointijärjestelmä

## Lähteet

## Aiheesta muualla
DŠK

**DŠK** () on neuvostoliittolainen raskas konekivääri, joka ampuu 12,7x108 mm patruunaa. Asetta käytettiin myös jalkaväen tulitukiaseena. Aseen nimi *Degtjarjovin–Špaginin suurikaliiperinen 12,7 mm konekivääri mallia 1938* tulee sen keksijältä Vasili Degtjarjovilta ja aseen syöttömekanismia parantaneelta Georgi Špaginilta.

Neuvostoliitolle tuli tarve hankkia raskas konekivääri pääasiassa ilmatorjuntakäyttöön. Ensimmäinen suunnitelma oli **Degtjarjov, Krupnokalibernyi**, joka kehitettiin vuonna 1930. Aseessa oli pieni 30 panoksen rumpulipas sekä pieni tulinopeus, joten kehitettiin parempi versio, jossa on patruunavyö. Uudesta aseesta, DŠK:sta, tuli neuvostoliittolaisten sotilaiden pääasiallinen konekivääri toisessa maailmansodassa. Vuonna 1946 otettiin käyttöön modernisoitu versio DŠKM.

Kuten yhdysvaltalaista vastinettansa M2 Browningia myös DŠK:ta käytettiin monenlaisiin tehtäviin. Sitä käytettiin ilmatorjuntaan ja jalkaväen tukemiseen. Sitä käytettiin myös ajoneuvojen konekiväärinä. Ase on tai on ollut historiansa aikana lähes 90 valtion käytössä, mukaan lukien Suomen puolustusvoimat.

## Lähteet

## Aiheesta muualla
Tyttö ja villivarsa 2

**Tyttö ja villivarsa 2** (*Flicka 2*) on vuonna 2010 valmistunut yhdysvaltalainen hevosaiheinen draamaelokuva. Elokuvasarjan kolmas osa on *[[Tyttö ja villivarsa 3]]*.

## Juoni

Carrie McLaughlinin (Tammin Sursok) isoäiti ei voi enää kunnostaan johtuen hoitaa tyttärentytärtään, jonka äiti kuoli auto-onnettomuudessa. Carrie on elänyt koko elämänsä kaupungissa, mutta hänen isällään (Patrick Warburton) on karjatila Wyomingissa, ja Carrie joutuu isänsä huostaan. Hänen elämänsä muuttuu radikaalisti, eikä hänen tottumaansa elämää enää ole. Carrie saa tilalta vaikeitakin tehtäviä kaupunkilaistytölle, mutta ystävystyy Flicka-nimisen mustangin kanssa. Carrie oppii ratsastamaan, ja saa itsensä moniin ongelmiin Flickan kanssa, ja menettääkin tämän hetkeksi, ja menettämisestä seuraa kauhua joka suunnalla, asiat tuntuvat pahenneen korjaamattomiksi. Asiat kuitenkin järjestyvät uhrauksen avulla, ja paranevat vuosien saatossa hyviksi.
Tyttö ja villivarsa 3

**Tyttö ja villivarsa 3**, (*Flicka 3*) on yhdysvaltalainen, vuonna 2012 valmistunut elokuva.

## Juoni

Kelly Jenkins (Kacey Rohl) on kaveripiiristä ulkopuolella oleva poikatyttö, entinen kenttäratsastaja, mutta isän kuoleman jälkeen lähinnä talliapulainen, hevosten harjoittaja ja tallirenki. Kelly ja hänen äitinsä Lindy (Lisa Hartman Black) asuvat heidän omistamallaan hevostilalla, joka on rahallisissa vaikeuksissa. Uusi tallipäällikkö, Toby (Clint Black) tuo mukanaan omia hevosiaan, koska hänen työnantajaperheen talli tuhoutui tallipalossa, ja hän tarvitsi paikkaa hevosilleen, ja itselleen läheltä kaupunkia.

Kelly ihastuu Flickaan heti ensisilmäyksellä. Hän alkaa Tobyn luvalla harjoituttamaan hevosta, ja hyppäämäänkin sillä. Kelly saa intoa kenttäratsastukseen takaisin, ja hetken kaikki tuntuu mahtavalta.

Tapahtumat johtavat huonosta huonompaan, ja Kelly ottaa niskoillensa syyt hevostilan tilanteen huonomiseen. Toiveet tallin pelastamisesta tuntuvat hävinneen. Hän ei kuitenkaan luovuta, ja saa uutta intoa.

Kelly pelastaa tilan myymiseltä Flickan ansiosta. Flicka kuitenkin lähtee Tobyn mukana takaisin kotitallilleen suuren kenttäratsastuskilpailun jälkeen, ja suru on Kellyllä suuri. Toby on hyväsydämisyyttään päättänyt antaa Flickan varsan, joka on juuri koulutusiässä, ja saattaa hyvinkin päästä kansainväliselle tasolle asti hyppäämään.
Karia HM V

**HM V** (**H**elsingin **M**oottorivaunu, V=Viides sarja) on luokka suomalaisia raitiovaunuja, joita Helsingin kaupungin liikennelaitos () käytti Helsingin raitioliikenteessä. Yhteensä viidestätoista valmistetusta vaunusta kolme on nykyään käyttökelpoisia. Kaikki HM V -luokan raitiovaunut rakensi suomalainen Karia vuonna 1959.

Luokan raitiovaunujen poistaminen käytöstä alkoi vuonna 1993 vaunuista 5 ja 6. Vuonna 1994 häipyi vaunu 7 ja loput vaunut myöhemmin. Viimeinen vaunu oli 9, jota käytettiin viimeisen kerran linjaliikenteessä 10.12.2010 vuorossa 59 aamupäivällä. Kaikki vaunut on poistettu liikenteestä, yksi (15) muutettiin Spårakoff-nimiseksi liikkuvaksi ravintolaksi ja kaksi muuta vaunua (9 ja 12) on museo- ja tilausajokäytössä.

## Suunnittelu ja rakennus
HM V ja Valmetin valmistama lähes identtinen RM 3 olivat viimeisiä Karian ja Valmetin kehittämistä hyvin saman kaltaisista raitiovaunuista Helsingin ja Turun raitiovaunuverkostoja varten.

Helsingissä käytetyt vaunut tilattiin vuonna 1957 Karialta, joka on Suomen Autoteollisuuden tytäryhtiö. Karia vastasi runkojen valmistamisesta ja vaunujen kokoamisesta. Muista komponenteista vastasivat muut Suomen Autoteollisuuden tytäryhtiöt: Sisu vastasi telien rakentamisesta ja Strömberg sähköjärjestelmistä.

Alun perin, kun raitiovaunuissa oli erillinen lipunmyyjä ja ajaja, vaunussa oli 29 istumapaikkaa ja 68 seisomapaikkaa. Ruuhka-aikaan vaunuun kuitenkin mahtui tämän lisäksi vielä 50 matkustajaa. Kun 1970–1980-luvuilla luovuttiin erillisistä lipunmyyjistä, lipunmyyjän paikka korvattiin kahdella tuolilla, jolloin istumapaikkojen määrä nousi 31:een. Tämä laski seisomapaikkojen määrän 57:ään (57 seisomapaikan lisäksi ruuhka-aikana 44 lisää). Spårakoff-vaunussa on 24 istumapaikkaa. Vaunujen rahastajanaitiot poistettiin vuonna 1987. 

## Lähteet

## Aiheesta muualla
Yhdystie 2470

**Yhdystie 2470** on tie, joka kulkee Kokemäen Peipohjasta Sastamalan Kiikoisiin. Tien pituus on 31 kilometriä.

Valtatien 2 eritasoliittymästä Teljänportin liikenneympyrään asti tien nimi on *Satakunnantie*. Teljänportin liikenneympyrästä aina Jaaran tienristeyksiin asti tie kulkee nimellä *Kauvatsantie* ja tästä lopun matkaa kantatielle 44 nimellä *Jaarantie*.

## Lähteet
Irma Hirsjärvi

**Irma Maria ”Ipa” Hirsjärvi** (o.s. **Kantola**, s. 12. heinäkuuta 1960 Juva) on suomalainen poliitikko ja nykykulttuurin tutkija, joka väitteli vuonna 2009 tohtoriksi aiheesta *[[Faniuden siirtymiä|Faniuden siirtymiä: Suomalaisen science fiction -fandomin verkostot]]*. Hirsjärvi on toiminut pitkään suomalaisessa science fiction -fandomissa. Hän oli mukana järjestämässä Jyväskylän Finnconeja lähes kymmenen vuoden ajan ja vuonna 2012 hän oli Finnconin kotimainen kunniavieras.

## Elämä ja ura

Irma Hirsjärvi on valmistunut kirjastovirkailijaksi 1982. Hän on valmistunut kirjallisuuden maisteriksi Jyväskylän yliopistosta vuonna 1994 ja väitellyt Jyväskylän yliopiston nykykulttuurin tutkimuskeskuksessa vuonna 2009. Hän on työskennellyt kouluissa, korkeakouluissa ja kansainvälisissä hankkeissa opettajana, luennoitsijana, kehittämis- ja tutkimushankkeiden vetäjänä ja tutkijana. Nykyisin hän on Jyväskylän kaupunginvaltuutettu, Keski-Suomen aluevaltuutettu ja sen tarkastuslautakunnan varapuheenjohtaja, sekä valtakunnallisen työttömien keskusjärjestön puheenjohtaja. Hän on myös Keski-Suomen vasemmistonaisten varapuheenjohtaja. Hirsjärvi asuu Jyväskylässä miehensä kanssa. Hänellä on kaksi aikuista lasta.

Hirsjärvellä on lukuisia julkaisuja tieteiskirjallisuudesta, luovasta kirjoittamisesta ja faniudesta sekä median vastaanotosta. Hän on tehnyt useita aluekehittämis-, tutkimus- ja kulttuurin kehittämishankkeita. Hän on Suomen science fiction- ja fantasiatutkimuksen seura Finfar ry:n perustajajäsen. Hirsjärvi on ollut Jyväskylän science fiction -seuran jäsen vuodesta 1989 ja toimi seuran puheenjohtajana 1998–2005 ja 2023-. Hän oli Finncon-yhdistyksen perustajajäsen ja puheenjohtaja 2003–2004 ja 2006–2010. Keski-Suomen kirjailijat ry:ssä hän on toiminut vuodesta 1992. Hirsjärvi on kirjoittanut novelleja ja runoja sekä käsikirjoituksia televisioon ja radioon. Hän on opettanut luovaa kirjoittamista avoimessa yliopistossa, kesäyliopistossa ja Suomen tieteis- ja fantasiakirjoittajien kursseilla. 

Hirsjärvi on toiminut Jyväskylän Kesä ry:n ja Jyväskylän festivaalit ry:n ohjelmatehtävissä 1992–2007. *Kääntöpiiri*-lehden toimituskunnassa hän oli vuosina 1992–1995. Hirsjärvi on toiminut Vasemmistoliiton paikallisjärjestöjen luottamustehtävissä Keski-Suomessa vuodesta 2012, muun muassa Keski-Suomen vasemmistonaisten puhenaisena. Hän on ollut Vasemmistoliiton ehdokkaana vuoden 2012 kuntavaaleista lähtien. Tuolloin hän sai 153 ääntä ja ensimmäisen varavaltuutetun sijan.

Lisäksi Irma Hirsjärvi on työskennellyt käsikirjoittajana Salatut elämät -televisiosarjassa.

## Teoksia
* 
* 
* 
* 
* 
* 
* 

## Lähteet
Eurocopter EC130

**Eurocopter EC130** (nykyään **Airbus Helicopters H130**) on yksimoottorinen kevyt helikopteri, joka kehitettiin AS350 Ecureuil helikopterin pohjalta. Helikopteria valmistaa Airbus Helicopters. EC130 -helikopterista on julkaistu paranneltu versio **EC130T2**, jossa on uusi moottori joka parantaa suorituskykyä.

## Suunnittelu ja kehitys
EC130 teki ensilentonsa 24. kesäkuuta 1999 Ranskassa. Koelentäjänä toimi australialainen Steven Page. EC130 -mallissa on vanhempaan AS350 malliin eroten Fenestron -pyrstöroottori, joka vähentää melua 50 %.

EC130 saavuttaa suosiotaan pelastuspalveluiden joukossa, sillä siinä on suhteellisen suuri matkustamo, johon mahtuu 1 tai 2 paarit sekä leveät sivuovet. Myös Fenestron pyrstöroottorit lisäävät turvallisuutta HEMS-tehtävissä. 

## Käyttäjät

*Heli Holland

*Paranán osavaltion poliisi

*Ontario Ministry Of Natural Resources

*Heli Air Monaco

*Blue Hawaiian Helicopters
*Broward County Sheriff's Office
*Long Beach Police Department
*Papillon Grand Canyon Helicopters

## Tekniset tiedot

## Lähteet

## Aiheesta muualla
Helibras

**Helibras** tai *Helicópteros do Brasil S.A* on Brasiliassa kotipaikkaansa pitävä helikoptereita valmistava yritys, jonka omistaa kokonaan Airbus Helicopters, joka on osa Airbus Groupia. Helibras on helikoptereiden markkinajohtaja Brasialiassa, sillä on 54% markkinaosuus. Sotilashelikoptereista yrityksellä on 60% osuus.

Helibras perustettiin 11. tammikuuta 1978 São Paulossa. Vuonna 2006 Airbus Helicopters (silloin Eurocopter Group) osti koko yrityksen. Aiemmin sillä oli ollut osittainen omistus. Helibras on Latinalaisen Amerikan ainut helikopterivalmistaja.

Helibras on toimintansa aikana toimittanut n. 500 helikopteria, joista 70% on ollut *Esquilo* -mallisia. 10% tuotannosta viedään muihin Latinalaisen Amerikan maihin, kuten Argentiinaan, Boliviaan, Chileen, Meksikoon, Paraguayhin, Uruguayhin ja Venezuelaan.

## Tuotteet

### Siviilihelikopterit
* EC 120 Colibri
* AS 350 B2 *Esquilo*
* AS 350 B3 *Esquilo*
* EC 130 B4
* AS 355 NP
### Sotilashelikopterit
* EC 120 B
* AS 550 C3
* EC 130 B4
* AS 555 SN
* EC 635
Hide and Seek (albumi)

**Hide and Seek** on The Birthday Massacren viides studioalbumi, joka julkaistiin 9. lokakuuta 2012. Se debytoi Yhdysvalloissa Billboard 200 -listan sijalla 138.

## Kappaleet

;Huomautuksia
* "Calling"-kappale lainaa osia Nine Inch Nailsin kappaleesta "God Given".

## Kokoonpano
* Chibi – laulu
* Rainbow – kitara
* Falcore – kitara
* Nate Manor – basso
* Rhim – rummut
* Owen – koskettimet

;Tuotanto
* Dave Ogilvie - miksaus
* Kevin James Maher - ohjelmointi

## Arvostelut
* IGN: *positiivinen*
* Terrorizer: *negatiivinen*

## Lähteet
Byronosaurus

**Byronosaurus** oli hirmuliskoihin kuulunut suku, joka eli liitukauden loppupuolella. Siihen kuuluva laji oli *B. jaffei*.
Suvun lajit olivat petoeläimiä. Ne olivat puolitoista metriä pitkiä. Niiden hampaat olivat neulamaiset. *Byronosauruksen* jäänteitä on löydetty Ukhaa Tolgodista Mongoliasta.

## Lähteet

## Aiheesta muualla
* http://dinosaurs.about.com/od/carnivorousdinosaurs/p/byronosaurus.htm  
* http://www.rareresource.com/byronosaurus.htm
Trofeo Tim

**Trofeo Tim** on Italiassa pelattava jalkapallon kesäturnaus johon osallistuu kolme italialaista seurajoukkuetta. Turnaus on pelattu vuodesta 2001 alkaen. Turnaukseen osallistuivat vuodesta 2001 aina vuoteen 2012 saakka ainoastaan Juventus, Internazionale ja AC Milan. Vasta vuonna 2013 Interin sijasta kilpailuunn osallistui US Sassuolo. Sassuolo voitti kilpailun jättäen Juventuksen kakkoseksi ja Milanin viimeiseksi. Turnauksen menestynein joukkue on Inter 8 voitolla.

## Voittajat
* AC Milan
* Internazionale
* Internazionale
* Internazionale
* Internazionale
* AC Milan
* Internazionale
* AC Milan
* Juventus
* Internazionale
* Internazionale
* Internazionale
* US Sassuolo
Camelot (täsmennyssivu)

**Camelot** tarkoittaa muun muassa seuraavia

* Camelot, kuningas Arthurin linna
* *[[Camelot (musikaali)|Camelot]]*, Alan Jay Lernern ja Frederick Loewen musikaali 
* *[[Camelot (vuoden 1967 elokuva)|Camelot]]*, Joshua Loganin elokuva vuodelta 1967 
* 9500 Camelot, päävyöhykkeen asteroidi.
Jaamala

**Jaamala** voi tarkoittaa seuraavia:

;paikannimenä:
*Jaamala, yksi Jokisivun kyläryhmän kylistä Sastamalassa

;sukunimenä:
*Ilkka Jaamala (1937–2021), suomalainen diplomaatti
*Julius Jaamala (1907–1981), suomalainen toimitusjohtaja ja Lapuanliikkeen johtohahmo.
F1 2014

**F1 2014** on Codemastersin kehittämä ajopeli, joka julkaistiin 17. lokakuuta 2014 PlayStation 3-, Xbox 360- ja Windows-alustoille. F1 2014 on Formula One -pelisarjan kuudes peli. Peli sisältää kaikki kauden 2014 kuljettajat, tallit ja radat sekä uuden Sotši Autodrom -radan Venäjällä, ja paluun kisakalenteriin tekevät Itävallan Red Bull Ring ja Saksan Hockenheim. Pelissä ei ole edellisestä pelistä F1 2013:sta tuttuja klassikkokuljettajia ja -autoja.

## Tallit, kuljettajat ja radat

### Radat

## Lähteet

## Aiheesta muualla
* Pelin virallinen sivusto 
* Pelin tekijän sivusto
Hope Lange

**Hope Lange** (28. marraskuuta 1933 Redding, Connecticut, Yhdysvallat – 19. joulukuuta 2003 Santa Monica, Kalifornia, Yhdysvallat) oli yhdysvaltalainen näyttelijä, joka näytteli niin teatterissa, elokuvassa kuin televisiossakin.

Hänen ensimmäinen puolisonsa oli Don Murray (1956–1961), toinen Alan J. Pakula (1963–1971) ja kolmas Charles Hollerith, Jr. (1986–2003).

## Filmografia
* *[[Bussipysäkki]]* 1956 – Elma Duckworth 
* *[[Peyton Place – vihan tyyssija]]* 1957 – Selena Cross 
* *[[Jesse James (vuoden 1957 elokuva)|Jesse James]]* 1957 – Zee James 
* *[[Rakkautta ja sotaa]]* 1958 – Andrea Lenaine Kantaylis 
* *[[Nuoret leijonat (elokuva)|Nuoret leijonat]]* 1958 - Hope Plowman
* *[[Kaikki unelmani]]* 1959 – Caroline Bender 
* *[[Taskullinen ihmeitä]]* 1961 – Queenie Martin 
* *[[Kapinallisen laulu]]* 1961 – Irene Sperry 
* *[[Rakkaus on riemua]]* 1963 – Millicent 'Millie' Mehaffey 
* *[[Jigsaw (elokuva)|Jigsaw]]* 1968 – Helen Atterbury 
* *[[Väkivallan vihollinen]]* 1974 – Joanna Kersey 
* *[[I Love You... Good–bye]]* 1974 – Karen Chandler 
* *[[I Am the Cheese]]* 1983 – Betty Farmer 
* *[[Välirikko]]* 1983 – Anne Stuart 
* *[[Painajainen Elm Streetillä 2 – Freddyn kosto]]* 1985 – Cheryl Walsh
* *[[Blue Velvet – ja sinisempi oli yö]]* 1986 – Mrs. Williams 
* *[[Julia ja käsikirjoittaja]]* 1990 – Margaret Quince 
* *[[Isku Kolumbiaan]]* 1994 – Senator Mayo 
* *[[Oikeuden puolustaja]]* 1995 – Libby Prentiss

## Televisiosarjoja
Lange esiintyi 1960-1980-luvulla runsaasti televisiosarjoissa ja -elokuvissa. Pisimpään hän oli mukana näissä kahdessa sarjassa.
* *[[The New Dick Van Dyke Show]]*  (televisiosarja) Jenny Preston (72 jaksoa1971–1974) 
* *[[Kummitus ja rouva Muir]]* (televisiosarja) Carolyn Muir (50 jaksoa 1968–1970)

## Lähteet
Jokisivu (Sastamala)

**Jokisivu** on Sastamalan kunnassa sijaitseva, seitsemästä kylästä muodostuva kylänauha Kokemäenjoen yläjuoksulla Kiikan kirkonkylän vaiheilla. Pohjoisesta etelään lueteltuna kylät ovat Kulmuntila, Jaamala, Hoipola, Mielaanniemi, Ulvi, Teukkula ja Kilpijoki. Jokisivulla asuu noin 170 taloutta.

Jokisivun alueella sijaitsee viisi koskea: Kilpikoski, Meskalankoski, Pirjaskoski, Kiikkapäänkoski (jonka yli kulkee Kiikan silta) sekä Ruotsilankoski.

Vanhimmat luotettavat asiakirjatiedot Jokisivun kylistä ovat peräisin 1500-luvun alusta. 

## Jokisivun kylät

* **Kulmuntila** on Jokisivun pohjoisin kylä, joka tunnetaan runoilija Kaarlo Sarkian kotikylänä. Siellä on Kauko Räikkeen veistämä Sarkia-muistomerkki ja runoilijan synnyinkodissa toimiva Sarkia-museo, jolta lähtee luontopolku.

* **Jaamalan** kylästä on löydetty rautakautinen asuinpaikka. Jaamalan kylän erillisaluieta on Kiikan takamailla Ylistenjärvellä, jossa on myös Jaamalansaari. 

* **Hoipola** sijaitsee 1950-luvulla valmistuneen Kiikan sillan kohdalla. Siellä sijaitsevat Jokisivun kyläseuran Lauttapirtti ja kesäteatteri. Hoipolan Mäntymäkeen suunniteltiin pitkään nikkeli- ja kuparikaivosta, mutta hanke raukesi vuonna 2013.

* **Mielaanniemen** kylässä toimi aiemmin saha sekä vuosina 1914–2007 Jokisivun koulu, jossa toimii nyt laukkuja ja lompakoita valmistava A. Honko Oy. 

* **Ulvi** on syntynyt keskiaikaisen puukirkon ja kastepaikkana toimineen Ristilähteen ympärille. 

* **Teukkula** on Jokisivun suurin kylä, joka oli aiemmin tunnettu rukeistaan ja sittemmin laukuistaan. Rukkien valmistuksen aloittivat 1840-luvulla Kynnysmaan torpan pojat Antti ja Jooseppi Ulvén. Teukkulassa ovat aiemmin sijainneet kulkutautisairaala ja lastenkoti. Kylän työväentalo on yhä käytössä.

* **Kilpijoen** kylän halki kulkee valtatie 12 paikoin rinnan historiallisen Turku–Tampere-tien kanssa. Kylässä on sijainnut historiallinen rankaisu- ja teloituspaikka Ruoskamäki. Kilpijoki on myös kylän tuntumassa virtaava Kokemäenjoen sivujoki, jonka rantatörmällä Kilpijoen kylätontti alun perin sijaitsi. Ensimmäiset maininnat sen taloista ovat 1400-luvulta. Kokemäenjoen Kilpikoski on suojeltu muun muassa toutaimen kutupaikkana.

## Katso myös
* Laukkulaakso

## Lähteet

## Aiheesta muualla
*Jokisivun kyläseuran kotisivut
Joshua Logan

**Joshua Lockwood Logan III** (5. lokakuuta 1908 Texarkana, Texas, Yhdysvallat – 12. heinäkuuta 1988 New York, New York, Yhdysvallat) oli yhdysvaltalainen näyttelijä, teatteri- ja elokuvaohjaaja ja käsikirjoittaja.

Logan oli lyhyen aikaa (1940–1942) naimisissa näyttelijä Barbara O'Neilin kanssa.

## Filmografia
**[[Nuoruuden rakkaus]]* 1938 
**[[Rakkauden huviretki]]* 1955 
**[[Yöloma paratiisisaarella]]* (kreditoimaton) 1955 
**[[Bussipysäkki]]* 1956 
**[[Sayonara]]* 1957 
**[[South Pacific]]* 1958 (hän oli ollut musikaalin ohjaaja myös Broadwaylla)
**[[Tytöt pitävät pitkistä pojista]]* 1960 
**[[Fanny (vuoden 1961 elokuva)|Fanny]]* 1961 
**[[Kapteeni yli laidan]]* 1964 
**[[Camelot (vuoden 1967 elokuva)|Camelot]]* 1967 
**[[Kultarynnäkön iloiset päivät]]* 1969

## Palkinnot
*Golden Globe, 1956 ohjaus, elokuvasta *[[Rakkauden huviretki]]*
*Writers Guild of America -palkinto, 1956 käsikirjoitus, elokuvasta *[[Yöloma paratiisisaarella]]* yhdessä Frank S. Nugentin kanssa
*Hollywood Walk of Fame, 1960

## Lähteet

## Aiheesta muualla
* Logan papers, Library of Congress
* The Internet Off-Broadway Database 
*
Sinkkifluoridi

**Sinkkifluoridi** (ZnF2) on epäorgaaninen sinkki- ja fluoridi-ionien muodostama ioniyhdiste. Yhdistettä voidaan käyttää metallien päällystämiseen sinkillä ja eräiden lasilaatujen valmistamiseen.

## Ominaisuudet
Huoneenlämpötilassa sinkkifluoridi on värittömiä kiteitä. Muista sinkin halogenideista poiketen sinkkifluoridi liukenee veteen vain hieman ja paremmin kuumaan kuin viileään veteen. Paremmin yhdiste liukenee ammoniakkiin ja happamiin liuoksiin. Kidevedettömän muodon lisäksi tunnetaan myös kidevedellinen tetrahydraatti (ZnF2·4H2O). Kidevesi poistuu kuumennettaessa yhdistettä alennetussa paineessa noin 200 °C:n lämpötilaan.

## Valmistus ja käyttö
Sinkkifluoridia voidaan saada tetrahydraattina liuottamalla sinkkioksidia tai sinkkikarbonaattia vetyfluoridin vesiliukseen ja haihduttamalla vesi pois tai saostamalla sinkkisulfaatin vesiliuoksesta natriumfluoridin avulla. Vedettömän sinkkifluoridin valmistukseen voidaan käyttää muita tapoja esimerkiksi sinkkioksidin ja fosforitrifluoridin välistä reaktiota.

Sinkkifluoridia voidaan käyttää lasitteiden ja emalien valmistuksessa sekä taittokyvyltään voimakkaiden lasilaatujen ja optisten kuitujen valmistuksessa. Metalliteollisuudessa yhdistettä käytetään fluksina ja lisäaineena galvaanisissa kylvyissä pinnoitettaessa metalleja elektrolyyttisesti sinkillä. Muita käyttökohteita ovat puun suojaaminen lahoamista vastaan ja orgaanisissa synteeseissä mietona fluoraavana reagenssina esimerkiksi korvaamaan klooriatomeita fluoriatomeilla ja syklisaatioreaktioiden katalyyttinä.

## Lähteet
Juggernaut

**Juggernaut** voi tarkoittaa seuraavia asioita:

*Juggernaut tai Jagannath, ”maailman valtias” Vishnu-Krishnan lisänimi, peräänantamaton ja kaiken tuhoava voima 
*Juggernaut, jättiläiskokoiset vaunut, joissa pyhiinvaeltajat vetävät Vishnu-Krishnan juhlissa jumalankuvaa. Jumalanpalvojat saattavat heittäytyä vaunun pyörien alle ja antaa niiden murskata itsensä. 
*Juggernaut, Marvel-universumin sarjakuvasankari
**[[Juggernaut – kaappaus merellä]]*, Richard Lesterin elokuva vuodelta 1974
**[[Juggernaut (albumi)|Juggernaut]]*, Hero Dishonestin albumi vuodelta 2002

## Lähteet
Kalutaran piirikunta

**Kalutaran piirikunta** (, ) on yksi Sri Lankan 25 piirikunnasta. Se kuuluu Läntiseen provinssiin. Piirikunta rajautuu pohjoisesta Colombon piirikuntaan, idästä Ratnapuran piirikuntaan, etelästä Gallen piirikuntaan ja lännestä Mannarinlahteen.

## Lähteet
Kandyn piirikunta

**Kandyn piirikunta** (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Kurunegalan ja Matalen piirikuntiin, idästä Badullan piirikuntaan, etelästä Nuwara Eliyan piirikuntaan ja idästä Kegallen piirikuntaan.

## Lähteet
Kurunegalan piirikunta

**Kurunegalan piirikunta** (, ) on yksi Sri Lankan 25 piirikunnasta. Se kuuluu Luoteisprovinssiin. Piirikunta rajautuu lännestä Puttalamin piirikuntaan, pohjoisesta Anuradhapuran piirikuntaan, idästä Anuradhapuran, Matalen ja Kandyn piirikuntiin ja etelästä Gampahan ja Kegallen piirikuntiin.

## Lähteet
Kegallen piirikunta

**Kegallen piirikunta** (, ) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kurunegalan piirikuntaan, idästä Kandyn ja Nuwara Eliyan piirikuntiin, lännestä Gampahan ja Colombon piirikuntiin ja etelästä Ratnapuran piirikuntaan.

## Lähteet
Kilinochchin piirikunta

**Kilinochchin piirikunta** (, ) on yksi Sri Lankan 25 piirikunnasta. Se kuuluu Pohjoiseen provinssiin ja sijaitsee Sri Lankan pohjoiskärjessä, Jaffnan niemimaan eteläpuolella. Piirikunta rajautuu pohjoisesta Jaffnan piirikuntaan ja etelästä Mannarin ja Mullaitivun piirikuntiin.

## Lähteet
Matalen piirikunta

**Matalen piirikunta** (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Anuradhapuran  ja Polonnaruwan piirikuntiin, idästä Amparan ja Badullan piirikuntiin, etelästä Kandyn piirikuntaan ja lännestä Kurunegalan piirikuntaan.

## Lähteet
Mataran piirikunta

**Mataran piirikunta** (, ) on yksi Sri Lankan 25 piirikunnasta. Se kuuluu Eteläiseen provinssiin. Piirikunta rajautuu lännestä Gallen piirikuntaan, pohjoisesta Ratnapuran piirikuntaan, idästä Hambantotan piirikuntaan ja etelästä Intian valtamereen.

## Lähteet
Samuli Järvelä

**Samuli Järvelä** (s. 18. lokakuuta 1987) on suomalainen seiväshyppääjä. Hän edustaa Soinin Sisua. Järvelä saavutti hopeaa seiväshypyssä Kuopion Kalevan kisoissa 2014 tuloksella 520.  Järvelän ennätys 530 on hypätty Virroilla vuonna 2013.  
## Lähteet
* 

### Viitteet
Mannarin piirikunta

**Mannarin piirikunta** (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu pohjoisesta Kilinochchin piirikuntaan, idästä Mullaitivun ja Vavuniyan piirikuntiin, etelästä Puttalamin ja Anuradhapuran piirikuntiin. Mannarin- ja Bengalinlahden yhdistävä Palkinsalmi sijaitsee Mannarin piirikunnan edustalla.

## Lähteet
Moneragalan piirikunta

**Moneragalan piirikunta** (, ) on yksi Sri Lankan 25 piirikunnasta. Se kuuluu Uvan provinssiin. Piirikunta rajautuu pohjoisesta ja idästä Amparan piirikuntaan, lännestä Badullan ja Ratnapuran piirikuntiin ja etelästä Hambantotan piirikuntaan.

## Lähteet
Jouni Marjaniemi

**Jouni Aleksi Marjaniemi** (s. 26. elokuuta 1989) on suomalainen seiväshyppääjä. Hän edustaa Vehmaan Kiistoa ja häntä valmentaa Rami Hyytiä.

Marjaniemi voitti seiväshypyn Suomen mestaruuden Kuopion Kalevan kisoissa 2014 tuloksella 520 ja SM-pronssia Porin Kalevan kisoissa 2015 tuloksella 510. Hänen ennätyksensä 535 cm on hypätty Kuopiossa 6. kesäkuuta 2015. 

## Lähteet

## Aiheesta muualla
*
Mullaitivun piirikunta

**Mullaitivun piirikunta** (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu pohjoisesta Kilinochchin piirikuntaan, lännestä Mannarin piirikuntaan, etelästä Vavuniyan ja Trincomaleen piirikuntiin ja idästä Intian valtamereen.

## Lähteet
Nuwara Eliyan piirikunta

**Nuwara Eliyan piirikunta** (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Kandyn piirikuntaan, idästä Badullan piirikuntaan, etelästä Ratnapuran piirikuntaan ja lännestä Kegallen piirikuntaan.

Piirikunta on tunnettu teetuotannostaan. Siellä sijaitsevat Dimbulan, Nuwara Eliyan ja Uda Pussellawan teealueet.


Plantations de thé dans la région de Nuwara Eliya.jpg|Teeviljelmiä Nuwara Eliyan piirikunnassa.
Plantations de thé dans la région de Nuwara Eliya 2.jpg|Teeviljelmiä.


## Lähteet
Tornado Alicia Black

**Tornado Alicia Black** (s. 12. toukokuuta 1998 Boca Raton) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 718 heinäkuussa 2014. Hän on voittanut urallaan kaksi ITF-turnausta kaksinpelissä.

Vielä juniorina pelaava Black pääsi tyttöjen kaksinpelin loppuotteluun Yhdysvaltain avoimissa 2013, jossa hän hävisi Ana Konjuhille. Junioreiden maailmanlistalla Black on sijoittunut parhaimmillaan kolmanneksi.

Helmikuussa 2014 Black sai villin kortin uransa ensimmäiseen WTA-turnaukseen Acapulcoon. Hän hävisi ensimmäisellä kierroksella kuudenneksi sijoitetulle Bojana Jovanovskille suoraan kahdessa erässä. Heinäkuussa hän pääsi karsintojen kautta mukaan Washingtonin turnaukseen, mutta hävisi ensimmäisellä kierroksella Zarina Diyasille.

Tornado Aliciaa on yhdessä pikkusiskonsa Hurricane Tyran kanssa luonnehdittu seuraaviksi ”Williamsin siskoksiksi”.

## Lähteet

## Aiheesta muualla

* Tornado Alicia Blackin kotisivut 
* 
*
Polonnaruwan piirikunta

**Polonnaruwan piirikunta** (, ) on yksi Sri Lankan 25 piirikunnasta. Se kuuluu Keskipohjoiseen provinssiin. Piirikunta rajautuu pohjoisesta Anuradhapuran ja Trincomaleen piirikuntiin, kaakosta Batticaloan ja Amparan piirikuntiin ja lounaasta Matalen piirikuntaan.

## Lähteet
Puttalamin piirikunta

**Puttalamin piirikunta** (, ) on yksi Sri Lankan 25 piirikunnasta. Se kuuluu Luoteisprovinssiin. Piirikunta rajautuu pohjoisesta Mannarin piirikuntaan, idästä Anuradhapuran ja Kurunegalan piirikuntiin, etelästä Gampahan piirikuntaan ja idästä Mannarinlahteen.

## Lähteet
Jonna Miettinen

**Jonna Sofia Adalmiina Miettinen**  (s. 7. joulukuuta 1990 Maaninka) on suomalainen moukarinheittäjä. Hän edustaa Maaningan Mahtia. Miettinen saavutti pronssia moukarinheitossa Kuopion Kalevan kisoissa 2014 ennätystuloksellaan 62,28. 

## Lähteet
* 

### Viitteet
Ratnapuran piirikunta

**Ratnapuran piirikunta** (, ) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kegallen, Nuwara Eliyan ja Badullan piirikuntiin, idästä Moneragalan piirikuntaan, lännestä Colombon ja Kalutaran piirikuntiin ja etelästä Gallen, Mataran ja Hambantotan piirikuntiin.

## Lähteet
Trincomaleen piirikunta

**Trincomaleen piirikunta** (, ) on yksi Sri Lankan 25 piirikunnasta. Se kuuluu Itäiseen provinssiin. Piirikunta rajautuu pohjoisesta Mullaitivun piirikuntaan, lännestä Anuradhapuran piirikuntaan, etelästä Polonnaruwan ja Batticaloan piirikuntiin ja idästä Intian valtamereen.

## Lähteet
S/S Bore III

**S/S Bore III** oli suomalainen matkustajahöyrylaiva joka oli turkulaisen Bore-varustamon käytössä 1952–1976.

Bore III rakennettiin 1952 Oskarshamnin telakalla Ruotsissa. Laivan pituus oli 90,77 metriä, leveys 14,26 metriä ja syväys 5,0 metriä. Laivan vetoisuus oli 3 007 bruttorekisteritonnia ja suurin nopeus 15 solmua. Höyrykoneen teho oli 3 300 hevosvoimaa. Laivalla oli 220 hyttipaikkaa ja se saattoi ottaa 700 matkustajaa.

Bore III oli kesät Helsinki–Tukholma-linjalla ja talvet Turku–Tukholma-linjalla. Kesällä 1971 se ajoi poikkeuksellisesti Leningradin risteilyjä ja kesällä 1972 se oli pietarsaarelaiselle Oy Jakob Lines Ab:lle vuokrattuna Pietarsaari–Uumaja/Skellefteå linjalla. Vuonna 1973 laivan laivan keulimmainen savupiippu poistettiin ja tilalle rakennettiin lisää matkustajahyttejä niin että niitä oli muutoksen jälkeen 317. Poistettu keulimmainen savupiippu oli ollut ns. valesavupiippu ja siinä oli ollut varustamon johtajan Hans von Rettigin yksityishytti. Muutostyön jälkeen Bore III oli Itämeren risteilyliikenteessä.

Bore III myytiin 1976 Panamaan ja sen uudeksi nimeksi tuli *Lowell Thomas Explorer*. Vuonna 1977 laiva siirrettiin Montrealiin Kanadaan, jossa se varustamon talousvaikeuksien vuoksi pakkohuutokaupattiin marraskuussa 1977 Monroviaan Liberiaan. Uudeksi nimeksi tuli *Royal Clipper*. Laiva kuitenkin paloi ja upposi 6. joulukuuta 1977 konehuoneessa tapahtuneen räjähdyksen jälkeen. Hylky nostettiin romutettavaksi 1982.

## Lähteet
* S/S Bore III. Turun matkustajahöyrylaivat.
* S/S Bore III. Fakta om fartyg.

## Aiheesta muualla
* Boren 115-vuotinen hisotria alkaen vuodesta 1897 tähän päivään asti.  *Ulkomatala* 2/2012, Bore-teemanumero.
Kristie Ahn

**Kristie Ahn** (s. 15. kesäkuuta 1992) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 87 syyskuussa 2019. Hän on voittanut urallaan seitsemän ITF-turnausta kaksinpelissä.

Vuonna 2008 Ahn pääsi karsintojen kautta mukaan Yhdysvaltain avointen pääsarjaan. Hän hävisi turnauksen avauskierroksella maailmanlistan sijalla seitsemän olleelle Dinara Safinalle. Heinäkuussa 2014 Ahn sai villin kortin Stanfordin tennisturnaukseen, jossa hän hävisi ensimmäisellä kierroksella Coco Vandeweghelle.

## Lähteet

## Aiheesta muualla
* 
*
Vavuniyan piirikunta

**Vavuniyan piirikunta** (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu etelästä ja idästä Anuradhapuran piirikuntaan, pohjoisesta Mullaitivun piirikuntaan ja lännestä Mannarin piirikuntaan.

## Lähteet
Michigan Stadium

**Michigan Stadium** on jalkapallostadion Ann Arborin kaupungissa Michiganin osavaltiossa Yhdysvalloissa. Stadion on Michigan Wolverinesin kotistadion. Stadionin katsojakapasiteetti on 107&nbsp;601 katsojaa. Michigan Stadium on yliopistojalkapallon suurin ja maailman kolmanneksi suurin jalkapallostadion.

Real Madridin ja Manchester Unitedin harjoitusottelu 2. elokuuta 2014 keräsi maan jalkapallohistorian suurilukuisimman yleisön, 109 318 katsojaa. Ottelu oli osa Amerikassa pelattavaa International Champions Cup -kilpailua.

## Lähteet

## Aiheesta muualla
S/S Wasa

**S/S Wasa** oli suomalainen matkustajahöyrylaiva joka liikennöi myöhemmin Viron ja Suomen väliä virolaisomistuksessa.

S/S Wasa rakennettiin 1871 *W. Lindbergs Södra Varvet*-telakalla Tukholmassa Ruotsissa. Laivan pituus oli 52,7 metriä, leveys 7,5 metriä ja syväys 3,2 metriä. Laivan vetoisuus oli 610 bruttorekisteritonnia ja suurin nopeus 9 solmua. Höyrykoneen teho oli aluksi 70 myöhemmin 320 hevosvoimaa. Laiva saattoi ottaa 207 matkustajaa.

Vaasalaisen Ångfartygs Ab Wasa-varustamon tilaama laiva oli aluksi Tornio–Pietari-linjalla ja vuodesta 1876 Helsinki-Turku-Vaasa-Kokkola-Oulu linjalla yhdessä S/S Von Döbelnin kanssa. Vuonna 1892 laiva siirtyi Suomen Höyrylaiva Oy:n omistukseen ja se oli aluksi linjoilla Tukholma/Tornio–Turku–Helsinki–Pietari, myöhemmin se liikennöi Suomesta Tallinnaan ja Stettiniin.

S/S Wasa myytiin 1899 Viron Pärnussa toimineelle *Pernauer Reederei*-varustamolle jonka omisti Hans Diedtrich Schmidt. Laiva liikennöi nyt sotavuosia lukuun ottamatta 40 vuoden ajan vuoteen 1939 saakka pääasiassa Tukholma–Helsinki–Tallinna–Pärnu-linjoilla. Ensimmäisen maailmansodan aikana se oli 1915–1918 Venäjän laivaston apuraivaajana ja asuntolaivana. Laiva jäi huhtikuussa 1918 Helsinkiin ja se palautettiin sitten Viroon.

Vuonna 1927 laivan nimeksi tuli *Vasa* ja liikennöi edelleen Virosta Helsinkiin. Vuonna 1939 laiva myytiin Riikaan Latvian valtion omistamalle varustamolle. Laiva peruskorjattiin, siihen lisättiin uusia hyttejä ja uudeksi nimeksi tuli *Banga*. Vuonna 1940 tapahtuneen Neuvostoliiton miehityksen jälkeen laiva oli venäläisten käytössä. Se sai vaurioita kesällä 1941 saksalaisten ilmahyökkäyksessä ja se hinattiin Leningradiin jossa se muutettiin VT-526 nimiseksi asuntolaivaksi. Laiva oli vuoteen 1944 saakka asuntolaivana Leningradissa ja sen tunnuksena oli *PB-11*. Marraskuussa 1944 se ajoi karille ja upposi Riian lähelle. Hylky nostettiin ja romutettiin 1952.

Muita samannimisiä suomalaisaluksia ovat olleet:
* Vasa Nordsjö-varustamon S/S Wasa-rahtilaiva joka upposi ollessaan matkalla Helsingistä Kööpenhaminaan jouduttuaan ahtojäiden puristukseen 16. helmikuuta 1923 Porkkalan Kallbådan lähellä.
* Vaasa-Uumaja ja Vaasa-Härnösand-Örnsköldsvik-reiteillä vuosina 1949–1954 liikennöinyt Ab Wasalines Oy:n matkustajahöyrylaiva S/S Wasa oli alun perin valmistunut 1907. Sen nimenä oli alkuaan *S/S Lovisa* ja se liikennöi Helsingin ja Loviisan välillä. Laiva oli 1943–1946 Norjan rannikkoliikenteessä ja vuosina 1946–1949 se liikennöi Maarianhamina-Turku-Hanko-Helsinki-linjalla nimellä *S/S Barö*. Vuonna 1957 laiva muutettiin *Lovisa*-nimiseksi proomuksi ja se romutettiin 1961.

## Lähteet
* Turun matkustajahöyrylaivat : S/S Wasa

### Viitteet
Cedarosaurus

**Cedarosaurus** oli hirmuliskoihin kuulunut suku, joka eli liitukaudella. Siihen kuuluva laji oli *C. weiskopfae*.
Samaan heimoon kuuluvia sukuja ovat *[[Abydosaurus]]* ja *[[Venenosaurus]]*. *Cedarosaurukset* olivat kasvinsyöjiä. Niitä eniten uhannut petodinosaurus lienee ollut *[[Utahraptor]]*. *Cedarosauruksen* jäänteitä on löydetty kalliomuodostumista Teksasista ja Utahista, Yhdysvalloista. Utahissa sijaitsevasta Cedarin vuoristomuodostumasta on löydetty myös muiden dinosaurusten jäänteitä.

## Lähteet

## Aiheesta muualla
* http://www.dinochecker.com/dinosaurs/CEDAROSAURUS
Jessica Rautelin

**Jessica Maria Rautelin** (s. 16. tammikuuta 1997 Helsinki) on suomalainen yleisurheilun moniottelija. Hän edustaa Esbo IF:ää ja häntä valmentaa Ragne Kytölä.

Kuopion Kalevan kisoissa 2014 Rautelin saavutti pronssia seitsenottelussa 5146 pisteellä. Tulos oli hänen uusi ennätyksensä ja hän paransi kisoissa myös 100 metrin aitojen, kuulan, 200 metrin ja 800 metrin ennätyksiään. Seinäjoen Kalevan kisoissa 2017 Rautelin sijoittui pronssille tuloksella 5445 pistettä. Tampereella 2021 hänen pronssituloksensa oli 5575 pistettä ja 2022 Joensuussa 5292 pistettä. Hän sai hopeaa Vaasan Kalevan kisoissa 2024 pistein 5330. Espoon Kalevan kisoissa 2025 hänen hopeatuloksensa oli 5528 pistettä. Viestijuoksun SM-kilpailuissa hän saavutti pronssia 4&nbsp;×&nbsp;400&nbsp;metrin viestissä 2022.

Vuoden 2014 17-vuotiaiden Suomi–Ruotsi-maaottelussa Rautelin voitti 400 metrin aidat ja 400 metrin juoksun. Alle 20-vuotiaiden EM-kisoissa Eskilstunassa heinäkuussa 2015 Rautelin teki seitsenottelussa uuden ennätyksensä 5269 ja oli 12:s. 400 metrin aitajuoksussa hän karsiutui alkuerissä. Bydgoszczin alle 20-vuotiaiden MM-kilpailuissa 2016 hän oli seitsenottelussa 22:s. 800 metrillä hänet hylättiin alkueräjuoksussa.

Sisäratojen SM-kisoissa 2015 Rautelin juoksi pronssia saavuttaneessa Esbo IF:n 4&nbsp;×&nbsp;300 metrin viestijoukkueessa. Hän voitti viisiottelun Suomen-mestaruuden 2020 pistein 3905 ja 2024 pistein 4008. Vuosina 2025 ja 2026 hän sai samassa lajissa hopeaa sekä vuosina 2021, 2022 ja 2023 pronssia.

## Henkilökohtaiset ennätykset
* 100 m: 12,43 (2023)
* 200 m: 25,29 (2016)
* 400 m: 55,78 (2023)
* 800 m: 2.10,31 (2023)
* 100 m aidat: 14,03 (2023)
* 400 m aidat: 59,62 (2014)
* Korkeushyppy: 166 (2015)
* Pituushyppy: 591 (2016)
* Kuulantyöntö: 12,91 (2022)
* Keihäänheitto: 42,21 (2017)
* Seitsenottelu: 5580 (2016)
* Viisiottelu: 4086 (2021)
Lähde

## Lähteet
Amerikansuomalaisia sarjakuvataiteilijoita

**Amerikansuomalaisia sarjakuvataiteilijoita** on Ilpo Lagerstedtin vuonna 2008 ilmestynyt teos, joka käsittelee amerikansuomalaisia sarjakuvantekijöitä. 

## Kirjassa esitellyt tekijät
* Armida Anderson
* Paul Gustafson
* John Hakola
* Art Huhta
* Gabriel Hukkala
* Stuart Immonen
* Kirk Jarvinen
* John Lehti
* Ronald Lindquist
* Tim Mietty
* Seppo Mäkinen
* Klaus Nordling
* Otto Pirkola
* Vive Risto
* Kosti Ruohomaa
* Kaarlo Aleksanteri Suvanto
* Jim Wheelock
* Wallace Wood

## Aiheesta muualla
* Teos kustantajan sivuilla . (PDF)
* Timo Ronkainen: Ruututarhan lännen-jukat. Kvaak.fi 29.1.2008.
* Juha Mäkinen: Amerikansuomalaisia sarjakuvataiteilijoita . Keskisuomalainen 1.5.2008.
Jutta Heikkinen

**Jutta Karita Heikkinen** (s. 27. lokakuuta 1994 Lieksa) on suomalainen moniottelija. Hän edustaa Joensuun Katajaa. Vuoteen 2014 saakka hän edusti Lieksan Urheilijoita.

Heikkinen voitti seitsenottelun Suomen mestaruuden Kuopiossa 2014 (5202 p), Porissa 2015 (5618 p), Oulussa 2016 (5603 p) ja Seinäjoella 2017 (5747 p). Jyväskylän Kalevan kisoissa 2018 hän sijoittui neljänneksi ja Lappeenrannassa 2019 hän saavutti pronssia. Tallinnan alle 23-vuotiaiden EM-kisoissa 2015 Heikkinen oli kahdeksas silloisella ennätyksellään 5717 pistettä.

Myös Heikkisen kaksossisar Hertta Heikkinen on seitsenottelija. Molempia valmensi pitkään heidän isänsä Jarmo Heikkinen. Vuoden 2022 syksystä lähtien heitä on valmentanut Joni Jäntti.

## Henkilökohtaiset ennätykset
* 100 m: 12,62 (Joensuu 2012)
* 200 m: 24,62 (Lappeenranta 2019)
* 800 m: 2.17,71 (Lappeenranta 2019)
* 100 m aidat: 13,42 (Lappeenranta 2019)
* Korkeushyppy: 174 (Lappeenranta 2019)
* Pituushyppy: 604 (Ribeira Brava 2019)
* Kuulantyöntö: 12,84 (Jyväskylä 2018)
* Keihäänheitto: 49,72 (Äänekoski 2021)
* Seitsenottelu: 5952 (Lappeenranta 2019)
* Viisiottelu: 4054 (Helsinki 2015)
Lähde

## Lähteet

## Aiheesta muualla
* 
* Jutta Heikkinen Joensuun Katajan sivuilla
Henna Palosaari

**Henna Riikka Emilia Palosaari** (s. 9. syyskuuta 1993 Haukipudas) on suomalainen entinen seitsenottelija. Hän edusti urallaan Haukiputaan Veikkoja, Oulun Pyrintöä ja Kuivasjärven Auraa. Palosaari saavutti hopeaa seitsenottelussa Kuopion Kalevan kisoissa 2014 5156 pisteellä ja pronssia Oulun Kalevan kisoissa 2016 5362 pisteellä.

## Henkilökohtaiset ennätykset
* 100 m 12,85
* 200 m 25,71
* 800 m 2.20,61
* 100 m aidat 14,06
* Korkeushyppy 169
* Pituushyppy 606
* Kuulantyöntö 12,37
* Keihäänheitto 37,88
* Seitsenottelu 5468

## Muuta
Kesällä 2020 hän pyöräili Suomen ympäri 41 päivässä.
 
## Lähteet
* 

### Viitteet
S/S Norra Finland

**S/S Norra Finland** oli suomalainen matkustajahöyrylaiva, joka liikennöi myöhemmin *Odin*-nimisenä Ruotsissa.

S/S Norra Finland rakennettiin 1885 Motalan telakalla Norrköpingissä Ruotsissa. Laivan pituus oli 54,2 metriä ja leveys 8,07 metriä. Laivan vetoisuus oli 617 bruttorekisteritonnia. Höyrykoneen teho oli 480 hevosvoimaa.

Torniolaisen Torneå Ångbåts Ab -varustamon tilaama laiva oli aluksi Kemi–Helsinki-linjalla ja myöhemmin se kulki Vaasasta Pietariin ja Tukholmaan. Vuonna 1892 laiva siirtyi Suomen Höyrylaiva Oy:n omistukseen ja kulki linjoilla Tukholma–Turku–Helsinki–Pietari, Kemi–Pietari ja Suomi–Tallinna–Stettin, kunnes se vuonna 1906 siirrettiin Tukholma–Riika-linjalle.

Vuonna 1909 S/S Norra Finland myytiin ruotsalaiselle Stockholms Rederi AB Svea -varustamolle. Laiva peruskorjattiin muun muassa asentamalle siihen sähkövalaistus ja korjauksen jälkeen se jatkoi vuoteen 1914 saakka Tukholma–Riika-linjalla. Laivan nimeksi vaihtui 1910 *Odin* ja samassa yhteydessä se sai uuden höyrykattilan.

S/S Odin liikennöi vuosina 1914–1945 Tukholmasta käsin muun muassa Saksaan, Latviaan ja Pohjois-Ruotsiin. Kesällä 1933 se liikennöi Tukholmasta Maarianhaminaan. Laiva myytiin vuonna 1945 Norjaan, jossa sen nimeksi tuli *Ryfylke*. Laiva romutettiin 1951 Liègessä, Belgiassa.

## Lähteet
* Turun matkustajahöyrylaivat : S/S Norra Finland
* Fakta om Fartyg : S/S Norra Finland
* Suomen Merimuseon kuvakokoelmat : S/S Norra Finland Helsingin Sompasaaren satamassa
Alang

**Alang** on kaupunki Intiassa Gujaratin osavaltiossa Khambatinlahden rannalla 300 kilometriä luoteeseen Mumbaista. Se on tunnettu maailman suurimmasta laivanromuttamosta jossa romutettiin 2000-luvun alussa 300–400 laivaa vuodessa. Alangin laivanromuttamot käsittelevät puolet maailman romutettavista laivoista. Laivojen romutus tapahtui 1970-luvulle saakka pääosin Euroopassa ja Yhdysvalloissa mutta kohonneet työvoimakustannukset ja kiristyneet ympäristömääräykset saivat romutustoiminnan siirtymään ensin Etelä-Koreaan ja Taiwanille ja sieltä 1980-luvulla Intiaan Alangiin.Alangin alueella on myös työpajoja, joissa käsitellään romutettavista laivoista irrotettua sisustusta, elektroniikkaa, putkia ja koneistoja uudelleenkäyttöä varten.

## Laivojen romuttaminen
Laivojen romutuksessa käytetään hyväksi vuorovettä. Laiva ajetaan kovaa vauhtia keula edellä korkean veden aikana tasaiselle hiekkarannalle, jonne se ankkuroidaan ettei vesi vie sitä takaisin merelle ja romutus alkaa kun vuorovesi on laskenut. Alangin romuttamot tuottavat noin 15&nbsp;% Intian käyttämästä teräksestä. Yhden laivan romuttaminen vie aikaa 2 viikosta yhteen vuoteen.

## Työntekijät ja työturvallisuus
Laivojen romutus tapahtuu ihmisvoimin ja romuttamossa on työssä noin 25&nbsp;000–40&nbsp;000 työläistä ja lisäksi romutustoimintaan liittyvässä muussa toiminnassa on mukana noin 200&nbsp;000. Romutustyö on vaarallista, virallisten tietojen vuonna 2000 sattui noin 30 kuolemaan johtanutta työtapaturmaa, mutta eräiden intialaisten lähteiden mukaan todellinen kuolleiden määrä on 5–6 kertaa suurempi. Laivanromuissa olevat myrkylliset kemikaalit ja asbesti muodostavat myös suuren ympäristö- ja terveysriskin. Laivoja romuttavat työläiset asuvat lähistön hökkelikylissä, joissa ei ole sähköä ja peseytymismahdollisuudet ovat puutteellisia. Työpäivä on 12-tuntinen ja päiväansio keskimäärin 1–2 dollaria. Palkka on kuitenkin intialaisen mittapuun mukaan hyvä. Työolot ja palkkaus ovat Alangissa paremmat kuin Bangladeshissa toimivilla laivanromuttamoilla.

Alangissa on romutettu muun muassa matkustaja-autolautta GTS Finnjet.

## Kuvia

Tiedosto:Alang Ship Breaking - panoramio.jpg|Laivoja romutuksen eri vaiheissa.
Tiedosto:Huge ship at alang - panoramio.jpg|Laivoja rannalla romutettavina.
Tiedosto:SS France in its avatar of Blue Lady awaits the ship breakers at Alang, August, 2007.jpg|SS France odottaa Alangin edustalla pääsyä romutettavaksi vuonna 2007.


## Lähteet

## Aiheesta muualla

* 
* 
*
Pentti Keskimäki

**Pentti Juha Mika Keskimäki**, F.S.C. (s. 1963) on suomalainen elokuvaaja, joka on kuvaustyön lisäksi keskittynyt elokuvien jälkituotantotöihin, etenkin värimäärittelyyn, vuodesta 2012 oman Kinocolor-yrityksensä kautta. 

Keskimäki oli Jussi-palkintoehdokkaana vuonna 2001 elokuvan *[[Cyclomania]]* ja vuonna 2006 elokuvan *[[Saippuaprinssi]]* kuvauksesta.

Keskimäki valmistui brittiläisestä The National Film and TV Schoolista 1993. Hän opetti 1990-luvulla video- ja filmikuvausta Lahden muotoiluinstituutissa.

## Pitkien elokuvien kuvaustöitä
* *[[Tomas (elokuva)|Tomas]]* (1996)
* *[[Cyclomania]]* (2001)
* *[[Saippuaprinssi]]* (2006)

## Lähteet

## Aiheesta muualla
*Pentti Keskimäen työnäytteitä värimäärittelijänä
*
S/S Orion

**S/S Orion** oli suomalainen rahtihöyrylaiva jossa oli myös matkustajahyttejä.

S/S Orion rakennettiin 1884 *Bremer Schiffsbau Ges.*:n telakalla Bremenissä Saksassa. Laivan pituus oli 64,28 metriä, leveys 9 metriä ja syväys 4,88 metriä. Laivan vetoisuus oli 1 066 bruttorekisteritonnia ja suurin nopeus oli 8 solmua. Höyrykoneen teho oli 500 hevosvoimaa. Laivalla oli joitain matkustajahyttejä joissa oli 9 vuodepaikkaa.

Suomen Höyrylaiva Oy:n tilaama laiva liikennöi Hull-Kööpenhamina-Turku-Hanko-Helsinki-Viipuri-linjalla yhdessä S/S Siriuksen kanssa. Ensimmäisen maailmansodan aikana laiva oli vuokrattuna venäläisille sukellusveneverkkojen laskulaivaksi ja se myytiin helmikuussa 1917 Venäjän laivastolle. Laivan nimeksi vaihtui *Ob* mutta kun venäläiset lähtivät 13. huhtikuuta 1918 Helsingistä laiva jäi sinne ja syksyllä 1918 se palasi takaisin Suomen Höyrylaiva Oy:n omistukseen.

S/S Orion haaksirikkoutui lumimyrskyssä 28. joulukuuta 1931 Helsingin edustalla ollessaan tulossa Rouenista Turun kautta Helsinkiin.

## Uudempi ''S/S Orion''

Suomen Höyrylaiva Oy hankki 1935 uuden samannimisen 2 810 dwt:n rahtialuksen. Tämä laiva luovutettiin sotakorvauksena Neuvostoliittoon 1945 ja se sai nimekseen *Valday*. Laiva romutettiin Osakassa Japanissa 1969.

## Lähteet
* Turun matkustajahöyrylaivat : S/S Orion
* Äänimeri : Kuvia laivoista ja merenkulkijoista : Effoa : S/S Orion 
* Äänimeri : Kuvia laivoista ja merenkulkijoista : Effoa : S/S Orion (1935) 

## Aiheesta muualla
* Kauppalaivastomme tulokas "Orion" laskettiin eilen Hietalahdessa asiaan kuuluvin seremonioin vesille. S.H.O.Y:n uusi lastialus on kotimaisen laivanrakennustaitomme kaunis saavutus, Helsingin Sanomat, 05.07.1935, nro 176, s. 5, Kansalliskirjaston digitaaliset aineistot
Barnalan piirikunta

**Barnalan piirikunta** () on yksi Intian Punjabin osavaltion 22 piirikunnasta. Piirikunta rajautuu pohjoisesta Mogan ja Ludhianan piirikuntiin, idästä Sangrurin piirikuntaan, etelästä Mansan piirikuntaan ja lännestä Bathindan piirikuntaan.

## Lähteet
Bathindan piirikunta

**Bathindan piirikunta** () on yksi Intian Punjabin osavaltion 22 piirikunnasta. Piirikunta rajautuu lännestä Muktsarin ja Faridkotin piirikuntiin, pohjoisesta Mogan piirikuntaan, idästä Barnalan ja Mansan piirikuntiin ja etelästä Haryanaan.

## Lähteet
Rives (Isère)

**Rives** on kunta itäisessä Ranskassa Isèren departementissa Rhône-Alpesin alueella. Vuonna 2017 siellä asui 5&nbsp;476 asukasta. Kunta tunnettiin keskiajalla miekantekotaitoisista sepistään. Rives on ollut myös tärkeä paperiteollisuuskeskus.

## Tunnettuja kuntalaisia
*Raphaël Poirée, ampumahiihdon maailmanmestarin syntymäpaikka

## Lähteet

## Aiheesta muualla
Zug um Zug

**Zug um Zug** tai **Zug-um-Zug** on saksankielinen käsite, joka tarkoittaa suoritusten samanaikaisuutta tavaran käteiskaupassa.
__NOTOC__
## Periaate
Irtaimen tavaran kauppa voidaan sopia käteiskaupaksi, jossa tavaran luovutus ja kauppahinnan maksaminen tapahtuu yhtä aikaa eli kauppasopimuksen osapuolten suoritukset vaihdetaan toisiaan vastaan (*Zug um Zug*).

Periaatetta noudattamalla kaupan osapuolet saavat jonkinlaisen varmistuksen siitä, että vastapuoli täyttää oman osuutensa sopimuksesta. Kumpikin osapuoli voi myös valvoa, että vastapuolen suoritus vastaa sovittua – ennen kuin hän itse täyttää omat sopimusvelvoitteensa. 

### Arkinen esimerkki
*Zug um Zug* -periaate toteutuu vähittäiskaupassa esimerkiksi torilla, kun asiakas maksaa ostokset käteisellä. Ostaja saa tavarat hallintaansa heti maksuhetkellä, ja kauppias saa kauppahinnan haltuunsa samalla kun luovuttaa tavarat asiakkaalle.

## Kauppalain säännökset Suomessa
Suomen kauppalain 10 §:n mukaan myyjä ei ole velvollinen luopumaan tavaran hallinnasta tai määräysvallasta tavaraan ennen kuin kauppahinta maksetaan, ellei hän ole myöntänyt ostajalle luottoa tai maksun lykkäystä. Vastaavasti kauppalain 49 §:n mukaan ostaja ei ole velvollinen maksamaan kauppahintaa, ennen kuin tavara on asetettu hänen saatavilleen tai määrättäväkseen.&thinsp;

## Lähteet